CELEX: C2004/106/19
Language: el
Date: 2004-04-30 00:00:00
Title: Απόφαση του Δικαστηρίου (πέμπτο τμήμα) της 1ης Απριλίου 2004 — Στηv υπόθεση C-237/02 (αίτησητου Bundesgerichtshof για τηv έκδοση προδικαστικής αποφάσεως): FreiburgerKommunalbauten GmbH Baugesellschaft & Co. KG κατά Ludger Hofstetterκαι Ulrike Hofstetter («Οδηγία 93/13/ΕΟΚ — Καταχρηστικές ρήτρες τωνσυμβάσεων που συνάπτονται με καταναλωτές — Σύμβαση για την κατασκευή και τηνπαράδοση θέσεως σταθμεύσεως — Αντιστροφή της σειράς των παροχών των συμβαλλομένωνσύμφωνα με τους ενδοτικού δικαίου κανόνες της γερμανικής νομοθεσίας — Ρήτραδυνάμει της οποίας ο καταναλωτής οφείλει να καταβάλει το τίμημα πριν από τηνεκπλήρωση των υποχρεώσεων εκ μέρους του επαγγελματία — Υποχρέωση του επαγγελματίανα παράσχει εγγύηση»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/12
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 1ης Απριλίου 2004
   Στηv υπόθεση C-237/02 (αίτηση του Bundesgerichtshof για τηv έκδοση προδικαστικής αποφάσεως): Freiburger Kommunalbauten GmbH Baugesellschaft & Co. KG κατά Ludger Hofstetter και Ulrike Hofstetter (1)
   
   («Οδηγία 93/13/ΕΟΚ - Καταχρηστικές ρήτρες των συμβάσεων που συνάπτονται με καταναλωτές - Σύμβαση για την κατασκευή και την παράδοση θέσεως σταθμεύσεως - Αντιστροφή της σειράς των παροχών των συμβαλλομένων σύμφωνα με τους ενδοτικού δικαίου κανόνες της γερμανικής νομοθεσίας - Ρήτρα δυνάμει της οποίας ο καταναλωτής οφείλει να καταβάλει το τίμημα πριν από την εκπλήρωση των υποχρεώσεων εκ μέρους του επαγγελματία - Υποχρέωση του επαγγελματία να παράσχει εγγύηση»)
   (2004/C 106/19)
   Γλώσσα διαδικασίας: η γερμανική
   Στηv υπόθεση C-237/02, με αντικείμενο αίτηση του Bundesgerichtshof (Γερμανία) προς το Δικαστήριο, κατ' εφαρμογήv του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του δικαστηρίου αυτού μεταξύ, αφενός, Freiburger Kommunalbauten GmbH Baugesellschaft & Co. KG και, αφετέρου, Ludger Hofstetter και Ulrike Hofstetter, η έκδοση προδικαστικής αποφάσεως ως προς την ερμηνεία του άρθρου 3, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29), το Δικαστήριο (πέμπτο τμήμα), συγκείμενο από τους P. Jann (εισηγητή), προεδρεύοντα του πέμπτου τμήματος, C. W. A. Timmermans, A. Rosas, A. La Pergola και S. von Bahr, δικαστές, γενικός εισαγγελέας: L. A. Geelhoed, γραμματέας: R. Grass, εξέδωσε την 1η Απριλίου 2004 απόφαση με το ακόλουθο διατακτικό:
   Απόκειται στο εθνικό δικαστήριο να προσδιορίσει αν μια συμβατική ρήτρα, όπως αυτή που αποτελεί το αντικείμενο της κύριας δίκης, συγκεντρώνει τα κριτήρια που απαιτούνται προκειμένου να χαρακτηριστεί καταχρηστική κατά την έννοια του άρθρου 3, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές.
   
      (1)  ΕΕ C 202 της 24.8.2002